
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 880 

19 Αυγούοτου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Περιορισμός των εκπομπών διοξειδίου του άνθρακα, 
με τον καθορισμό μέτρων και όρων για τη βελτίωση 

της ενεργειακής απόδοσης των κτιρίων. 1 

Άρση άδειας ίδρυσης των ισοτίμων προς τα Δημόσια 
Σχολεία, Ιδιωτικών Σχολείων: Νηπιαγωγείου, Δη¬ 
μοτικού, Γυμνασίου και Λυκείου της Ο.Ε. «ΛΥΚΕΙΟ 

Ο ΚΟΡΑΗΣ». 2 

Προσαύξηση ναύλου επιβατών και οχημάτων στην 

τοπική γραμμή Χίου - Οινουσσών. 3 

Καθορισμός ναυλολογίου εμπορευμάτων στηντοπική 
γραμμή Χίου - Οινουσσών. 4 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος - συμπλήρωση στη Φ 56156/ 
11912/98 απόφαση του Υφυπουργού Εσωτερικών 


Δημ. Διοικ. και Αποκέντ ρωσης. 5 

ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Α ριθ. 21475/4707 (1) 


Περιορισμός των εκπομπών διοξειδίου του άνθρακα, με 
τον καθορισμό μέτρων και όρων για τη βελτίωση της ε¬ 
νεργειακής απόδοσης των κτιρίων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 1 και 2 (παρ. 1 ζ ) του ν. 
1338/83 «Εφαρμογή του Κοινοτικού Δικαίου» (Λ 34) όπως 
τροποποιήθηκε και συμπληρώθηκε με το άρθρο 6 του Ν. 
1440/84 «Συμμετοχή της Ελλάδας στο Κεφάλαιο, στα α- 
ποθεματικά και τις προβλέψεις της Ευρωπαϊκής Τράπε¬ 
ζας Επενδύσεων κ.λ.π.» (Λ 70), σε συνδυασμό με το άρθρο 
8 του Ν. 1650/86 (160Α) της παραγράφου 2 του άρθρου 
δεύτερου του Ν. 2077/92 «Κύρωση της συνθήκης για την 
Ευρωπαϊκή Ένωση των σχετικών πρωτοκόλλων και δηλώ¬ 
σεων που περιλαμβάνονται στην τελική πράξη (136 Λ) 

2 Τις διατάξεις του ν. 2476 / 97 «Κύρωση Τελικής Πρά¬ 
ξης της Διάσκεψης του Ευρωπαϊκού Χάρτη Ενέργειας, 
της Συνθήκης για το Χάρτη Ενέργειας και του Πρωτοκόλ¬ 


λου του Χάρτη Ενέργειας για την ενεργειακή απόδοση 
και τα σχετικά περιβαλλοντικά προβλήματα». 

3. Τις διατάξεις του άρθρου 26 του ν. 1577 / 85 «Γενικός 
Οικοδομικός Κανονισμός « (Λ 210). 

4. Την 93/76/ΕΟΚ οδηγία του Συμβουλίου των Ευρω¬ 
παϊκών Κοινοτήτων της 13ης Σεπτεμβρίου 1993 «για πε¬ 
ριορισμό των εκπομπών διοξειδίου του άνθρακα με τη 
βελτίωση της ενεργειακής απόδοσης» που έχει δημοσι¬ 
ευτεί στην ελληνική γλώσσα στην Επίσημη Εφημερίδα 
των Ευρωπαϊκών Κοινοτήτων. (Ειδική έκδοση στα Ελληνι¬ 
κά σειρά Ι_ 37/28 / 22.9.93). 

5. Τις διατάξεις του ν. 40 / 75 περί «Λήψεως Μέτρων Ε- 
ξοικονομήσεως Ενέργειας (Λ 90) 

6. Τις διατάξεις του άρθρου 6 «Κίνητρα για εξοικονόμη¬ 
ση ενέργειας» του ν. 1512/85 (Λ 4). 

7. Τις διατάξεις του ν. 2052 / 92 «Μέτρα για την αντιμε¬ 
τώπιση του νέφους και πολεοδομικές ρυθμίσεις» (Λ 94). 

8. Τις διατάξεις του «Κανονισμού Θερμομόνωσης» (Δ 
362). 

9. Τις διατάξεις του από 27 09.85 π.δ/τος « Τεχνικός Κα¬ 
νονισμός Κατανομής Δαπανών Κεντρικής Θέρμανσης 
Κτιρίων» (Δ 631). 

10. Τις διατάξεις της υπ' αριθμ. 3046 / 304 / 30.01.89 α¬ 
πόφασης (Β 59) «Κτιριοδομικός Κανονισμός», όπως τρο¬ 
ποποιήθηκε με την υπ’ αριθμ. 49977/3068 απόφαση (Β 
535). 

11. Τις διατάξεις του άρθρου 29Α του ν. 1558/85 «Κυ¬ 
βέρνηση και Κυβερνητικά Οργανα» (Λ 137), όπως αυτό 
προστέθηκε μετο άρθρο 27του ν. 2081/92 (Λ 154) καιτρο- 
ποποιήθηκε μετο άρθρο 1 παρ. 2ατου ν. 2469/97 (Λ 28). 

12. Τις διατάξεις της υπ’ αρ. ΔΙΔΚ/Φ. 1/20109 «Ανάθεση 
αρμοδιοτήτων Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερι¬ 
κών, Διοίκησης και Αποκέντρωσης» (Β 801). 

13. Τις διατάξεις της υπ’ αριθμ Δ17α/03/99/Φ221/1996 
κοινή απόφαση «Ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας, Δημοσίων Ερ¬ 
γων Θεόδωρο Κολιοπάνο και Χρήστο Βερελή» (Β 1006) 

14. Το γεγονός ότι από τις κανονιστικές διατάξεις της 
παρούσης απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 
Σκοπός 

1. Η παρούσα απόφαση αποσκοπεί στη συμμόρφωση 
προς τις διατάξεις της 93/76/ΕΟΚ οδηγίας του Συμβουλί- 

ου των Ευρωπαϊκών Κοινοτήτων της 13ης Σεπτεμβρίου 
1993 «για περιορισμό των εκπομπών διοξειδίου του άν¬ 
θρακα με τη βελτίωση της ενεργειακής απόδοσης», που έ¬ 
χει δημοσιευτεί στην ελληνική γλώσσα στην Επίσημη Ε¬ 
φημερίδα των Ευρωπαϊκών Κοινοτήτων (ειδική έκδοση 
στα Ελληνικά σειρά 1237 / 28 / 22.09.93), ώστε με τη λή¬ 
ψη των πλέον ενδεδειγμένων μέτρων να διασφαλίζεται η 
βελτίωση της ενεργειακής απόδοσης των κτιρίων με στό¬ 
χο τη σταθεροποίηση και μείωση των εκπομπών διοξειδί¬ 
ου του άνθρακα και κατ' επέκταση την προστασία του πε¬ 
ριβάλλοντος. 

1.1. Η βελτίωση αυτή σημαίνει μείωση στην κατανάλωση 
συμβατικής ενέργειας - πετρελαίου και ηλεκτρικού ρεύμα¬ 
τος τόσο για τη θέρμανση όσο και για την ψύξη, τον αερι¬ 
σμό, την παραγωγή ζεστού νερού χρήσης και το φωτισμό 
χωρίς να διαταράσσονται οι συνθήκες άνεσης στα κτίρια. 

1.2. Για την επιλογή των ενδεδειγμένων μέτρων για τη 
βελτίωση της ενεργειακής απόδοσης των κτιρίων λαμ- 
βάνονται υπόψη οι οικονομικές, κοινωνικές και πολιτι- 
στικές συνθήκες, το κλίμα, οι τοπικές ιδιομορφίες, οι ιδι¬ 
αιτερότητες στην παραγωγή ανθρωπογενούς περιβάλ¬ 
λοντος, καθώς και στόχοι επίτευξης συνθηκών θερμικής 
άνεσης, υγιεινής διαβίωσης, ποιότητας εσωτερικού αέ¬ 
ρα, κ.λ.π. 

2. Η επίτευξη αυτού του στόχου πραγματοποιείται με 
την εκπόνηση και εφαρμογή μέτρων και προγραμμάτων 
στους ακόλουθους τομείς: 

• Ενεργειακή πιστοποίηση κτιρίων, 

• Τιμολόγηση των δαπανών θέρμανσης, κλιματισμού 
και ζεστού νερού χρήσης, με βάση την πραγματική κατα¬ 
νάλωση, 

• Χρηματοδότηση εκ μέρους τρίποντων επενδύσεων για 
βελτίωση της ενεργειακής απόδοσης στο δημόσιο τομέα, 

• Ικανοποιητική θερμομόνωση των νέων κτιρίων, 

• Περιοδική επιθεώρηση των λεβήτων, 

• Ενεργειακές επιθεωρήσεις των πολύ ενεργειοβόρων 
επιχειρήσεων. 

Τα μέτρα και προγράμματα αποβλέπουν: 

• στη συνετή και ορθολογική χρήση των φυσικών πό¬ 
ρων και ιδιαίτερα των ενεργειακών, 

•στην αξιοποίηση των ανανεώσιμων πηγών ενέργειας 
για την υποκατάσταση αντίστοιχης ποσότητας συμβατι¬ 
κής ενέργειας, 

• στην αξιοποίηση των θετικών παραμέτρων του κλίμα¬ 
τος, όπως της ηλιακής ενέργειας για θέρμανση και των 
δροσερών ανέμων για τη φυσική ψύξη των κτιρίων, που 
συμβάλλουν στην υποκατάσταση συμβατικής ενέργειας, 

• στη λήψη μέτρων για την εξασφάλιση της ορθολογι¬ 
κής χρήσης και εξοικονόμησης ενέργειας στα κτίρια, μέ¬ 
σω τεχνικών και συστημάτων στο κέλυφός τους και στις 
Η/Μ εγκαταστάσεις τους, 

• στη λήψη μέτρων για την εξασφάλιση του ελέγχου ε¬ 
φαρμογής καιτην ενημέρωση των χρηστών σχετικά μετά 
ενεργειακά - περιβαλλοντικά χαρακτηριστικό των κτι¬ 
ρίων, μέσω της πιστοποίησης του βαθμού ενεργειακής α¬ 
πόδοσης και ενεργειακής βαθμονόμηαης των κτιρίων. 

Άρθρο 2 
Ορισμοί 

Για την εφαρμογή της παρούσας απόφασης ορίζονται 
ως εξής οι παρακάτω έννοιες. 

1 Ενεργειακή επίδοση κτιρίου: Είναι ο βαθμός ενεργει¬ 
ακής απόδοσης του κ εριού κατάπη λειτουργία του (μέσω 
του κελύφους και των Η/Μ εγκαταστάσεων) για την κάλυ¬ 
ψη σε ετήσια βάση των συνολικών ενεργειακών του απαι¬ 
τήσεων για θέρμανση, ψύϋη, αερισμό, φωτισμό ζεστό νε¬ 


ρό χρήσης και συσκευές, επιτυγχάνοντας τις αναγκαίες 
συνθήκες άνεσης. 

2. Ενεργειακή πιστοποίηση κτιρίου: Είναι η διαδικασία 
ελέγχου και διάγνωσης της ενεργειακής συμπεριφοράς 
κάθε κτιρίου και της πραγματοποιούμενης κατανάλωσης 
ενέργειας για την κάλυψη όλων των αναγκών του. καθώς 
και του πραγματοποιούμενου βαθμού ενεργειακής από¬ 
δοσής του, στοιχεία που προκύπτουν μετά από τη διενέρ¬ 
γεια ενεργειακών επιθεωρήσεων ή ελέγχων. 

3. Ενεργειακή επιθεώρηση ή ενεργειακή αυτοψία ή ε¬ 
νεργειακός έλεγχος ή ενεργειακή διάγνωση: Είναι η δια¬ 
δικασία εκτίμησης και καταγραφής των πραγματικών κα¬ 
ταναλώσεων ενέργειας, των παραγόντων που τις επηρε¬ 
άζουν καθώς και των δυνατοτήτων για εξοικονόμηση 
ενέργειας σε ένα κτίριο ή κτιριακό συγκρότημα με την υ¬ 
πόδειξη προτάσεων για τη βελτίωση της ενεργειακής επί¬ 
δοσης των κτιρίων. Η ενεργειακή επιθεώρηση μπορεί, κα¬ 
τά περίπτωση, να είναι συνοπτική ή εκτενής. 

4. Ενεργειακοί επιθεωρητές ή ελεγκτές: Είναι εξειδι- 
κευμένοι επιστήμονες όπως καθορίζονται από τον κανονι¬ 
σμό ενεργειακών επιθεωρήσεων και σχετικές υπουργικές 
αποφάσεις που εκδίδονται από το Υπουργείο Ανάπτυξης, 
οι οποίοι διενεργούν ενεργειακές επιθεωρήσεις για την 
πιστοποίηση του βαθμού ενεργειακής απόδοσης και της 
ενεργειακής επίδοσης των κτιρίων. 

5. Δελτίο Ενεργειακής Ταυτότητας κτιρίου (ΔΕΤΑ): Εί¬ 
ναι ειδικό έντυπο στο οποίο περιγράφεται το σύνολο των 
ενεργειακών χαρακτηριστικών κάθε κτιρίου, είτε σύμφω¬ 
να με τα οριζόμενα από τον Κανονισμό Ορθολογικής Χρή¬ 
σης και Εξοικονόμησης Ενέργειας βάσει του οποίου με- 
λετάται και κατασκευάζεται κάθε νέο κτίριο είτε σύμφωνα 
μετά αποτελέσματα του ενεργειακού ελέγχου, καθώς ε¬ 
πίσης ο βαθμός ενεργειακής του απόδοσης και η ενεργει¬ 
ακή κατηγορία στην οποία κατατάσσεται. 

6. Ενεργειακή βαθμονόμηση κτιρίου: Είναι η βαθμολο¬ 
γική κατάταξη κάθε κτιρίου, με βάση το ΔΕΤΑ που γίνεται 
σύμφωνα με τα αποτελέσματα της ενεργειακής πιστοποί¬ 
ησης, στην αντίστοιχη κατηγορία ενεργειακής απόδοσης, 
σύμφωνα με τα καθοριζόμενα από τον κανονισμό ορθο¬ 
λογικής χρήσης και εξοικονόμησης ενέργειας όρια των ει¬ 
δικών ενεργειακών αποδόσεων ανά κατηγορία. 

7. Ενεργειακή μελέτη: Είναι η μελέτη που εξετάζει συ¬ 
νολικά τις απαιτούμενες ενεργειακές ανάγκες κτιρίων ή 
οικισμών για θέρμανση, ψύξη, αερισμό, φωτισμό, ζεστό 
νερό χρήσης, ώστε να εξασφαλίζεται θερμική άνεση κατά 
τη διάρκεια του χρόνου. Υποδεικνύει τις βέλτιστες, κατα 
περίπτωση, λύσεις για την εξασφάλιση των παραπάνω 
συνθηκών μέσω τεχνικών και συστημάτων ορθολογικής 
χρήσης και εξοικονόμησης ενέργειας ή μέσω της χρήσης 
ανανεώσιμων πηγών ενέργειας. 

8. Βιοκλιματικός σχεδιασμός: Είναι ο αρχιτεκτονικός και 
πολεοδομικός σχεδιασμός κτιρίων και οικιστικών συνό¬ 
λων αντίστοιχα που επιδιώκει την προσαρμογή του κτιρί¬ 
ου και του οικιστικού συνόλου στο τοπικό κλίμα και το φυ¬ 
σικό περιβάλλον και στοχεύει στην αξιοποίηση θετικών 
περιβαλλοντικών παραμέτρων ώστε να ελαχιστοποιεί τις 
ενεργειακές τους ανάγκες όλο το χρόνο και να επιτυγχά¬ 
νει περιορισμό στην κατανάλωση συμβατικής ενεργειας. 

9. Παθητικά ηλιακά συστήματα (Π.Η.Σ.) θέρμανσης ή 
δροσισμού. Είναι οι τεχνικές και κατασκευές που εμπε¬ 
ριέχονται στο σχεδίασμά του κτιρίου και προσαρμόζονται 
κατάλληλα στο κέλυφός του. Τα Π.Η.Σ. διευκολύνουν 
στην καλύτερη εκμετάλλευση της ηλιακής ενεργειας για 
τη θέρμανση των κτιρίων, καθώς και στην αξιοποίηση των 
δροσερών ανέμων για τη φυσική τους ψύξη. Οι βασικές 
κατηγορίες των Π.Η.Σ. είναι : α) τα αμέσου ηλιακού κέρ- 

δους, όπως τα νότια ανοίγματα, β) τα εμμέσου ηλιακού 
κέρδους όπως ο ηλιακός χώρος - θερμοκήπιο, το ηλιακό 
αίθριο, ο ηλιακός τοίχος, το θερμοσιφωνικό πέτασμα, γ) 
τα συστήματα δροσισμού όπως τα σκίαστρα, η ηλιακή 
καμινάδα, η υδάτινη οροφή και συστήματα αερισμού. 

10. Υβριδικά συστήματα: Είναι τα παθητικά συστήματα 
που κάνουν χρήση και μηχανικών μέσωντων οποίων η λει¬ 
τουργία απαιτε ί συμβατική ενέργεια πολύ μικρότερη από 
αυτή που εξοικονομείτο ίδιο το υβριδικό σύστημα (π.χ. η¬ 
λιακή καμινάδα με ανεμιστήρα, κ.λ.π.). 

11. Ενεργητικά ηλιακά συστήματα (Ε. Η. Σ.) θέρμανσης ή 
δροσισμού: Είναι τα συστήματα εκείνα που χρησιμοποι¬ 
ούν μηχανικά μέσα για τη θέρμανση ή το δρόσισμά των 
κτιρίων αξιοποιώντας την ηλιακή ενέργεια ή τις φυσικές 
δεξαμενές ψύξης. Στην κατηγορία αυτή ανήκουν οι ηλια¬ 
κοί συλλέκτες θέρμανσης ή παροχής ζεστού νερού χρή¬ 
σης, τα φωτοβολταϊκά στοιχεία, κ. ά. 

12. Ανανεώσιμες Πηγές Ενέργειας: Είναι οι φυσικοί δια¬ 
θέσιμοι πόροι, που υπάρχουν σε αφθονία στο φυσικό μας 
περιβάλλον, που δεν εξαντλούνται αλλά διαρκώς ανανε¬ 
ώνονται και που δένονται να μετατρέπονται σε ηλεκτρική 
ή θερμική ενέργεια, όπως είναι ο ήλιος, ο άνεμος, η βιο¬ 
μάζα, η γεωθερμία, οι υδατοπτώσεις, η θαλάσσια κίνηση. 

13. Χρηματοδότηση εκ μέρους τρίτων: Είναι η εν όλω ή 
εν μέρει χρηματοδότηση μιας επένδυσης ενεργειακής α¬ 
πόδοσης από τρίτους εκτός του χρήστη της επένδυσης, 
με διαδικασίες αποπληρωμής που εξαρτούντην ανάκτη¬ 
ση του επενδεδυμένου κεφαλαίου και των παρεχομένων 
υπηρεσιών των τρίτων από το οικονομικό όφελος που α¬ 
πολαμβάνει ο χρήστης της επένδυσης από την επιτυγχα¬ 
νόμενη εξοικονόμηση συμβατικής ενέργειας ή/και την πα- 
ραγόμενη ενέργεια. Τα παρεχόμενα από τους τρίτους κε¬ 
φάλαια και υπηρεσίες μπορεί να περιλαμβάνουν 
ενεργειακή επιθεώρηση, μελέτη, αγορά κατασκευή-ε- 
γκατάσταση εξοπλισμού, λειτουργία, συντήρηση και δια¬ 
χείριση] εγκαταστάσεων. 

Άρθρο 3 

Πεδίο εφαρμογής 

Οι διατάξεις της παρούσας απόφασης αφορούν σε υ¬ 
φιστάμενα και νεοανεγειρόμενα κτίρια και εφαρμόζονται 
ανάλογα με την ταξινόμησή τους σύμφωνα με τη χρήση 
τους όπως προβλέπεται στο άρθρο 3 παράγραφος 1 του 
ισχύοντος κτιριοδομικού κανονισμού (ΦΕΚ 59Δ/ 
3.2.1989) δηλαδή : Κατοικία, προσωρινή διαμονή, συνά¬ 
θροιση κοινού, εκπαίδευση, υγεία και κοινωνική πρόνοια, 
σωφρονισμός, εμπόριο, γραφεία, βιομηχανία - βιοτεχνία. 

Άρθρο 4 

Κανονισμός Ορθολογικής Χρήσης και 
Εξοικονόμησης [Ενέργειας (Κ.Ο.Χ.Ε,Ε.) 

1. Με απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων εκδίδεται, σύμφωνα με το 
άρθρο 26 του ΓΟΚ, Κανονισμός για την Ορθολογική Χρή¬ 
ση και Εξοικονόμηση Ενέργειας (ΚΟΧΕΕ), που αντικαθι¬ 
στά τον ισχύοντα κανονισμό θερμομόνωσης και έχει ε¬ 
φαρμογή σε άλατα νεοανεγειρόμενα κτίρια για τη μελέτη 
και κατασκευή τους, καθώς και σε υφιστάμενα κτίρια για 
τη μελέτη των αναγκαίων επεμβάσεων βελτίωσης της ε¬ 
νεργειακής τους απόδοσης. 

1.1.0 ΚΟΧΕΕ επιβάλλει την εκπόνηση μελετών, όπως ε¬ 
νεργειακή μελέτη, για τη διαπίστωση του βαθμού ενερ¬ 
γειακής απόδοσης, την κατάταξη των κτιρίων στην αντί¬ 
στοιχη ενεργειακή κατηγορία (βαθμονόμηση), στοιχεία 
που αναγράφονται στο ειδικό έντυπο (ΔΕΤΑ). 

1.2. Το ΔΕΤΑ αποτελεί αναπόσπαστο στοιχείο της οικο¬ 


δομικής άδειας του κτιρίου και είναι απαραίτητο σε όλες 
τις δικαιοπραξίες που καταρτίζονται για το ακίνητο. 

2, Οι στόχοι του ΚΟΧΕΕ είναι: 

α) η εξοικονόμηση συμβατικής ενέργειας για τη θέρ¬ 
μανση, την ψύξη, τον αερισμό, τον φωτισι :ό και το ζεστό 
νερό χρήσης, με συγκεκριμένους κανόνες και διατάξεις 
που περιορίζουν τις ενεργειακές ανάγκες. 

β) η υποκατάσταση της συμβατικής ενέργειας από ανα¬ 
νεώσιμες πηγές ενέργειας για την κάλυψη μέρους ή του 
συνόλου των αναγκών σε ενέργεια στα κτίρια σε συνδυα¬ 
σμό με εφαρμογή των αρχών του βιοκλιματικού σχεδια- 
σμού, 

γ) η εξασφάλιση υγιεινής και άνετης διαβίωσης των ε¬ 
νοίκων του κτιρίου με τη διατήρηση των επιπέδων θερμι¬ 
κής και οπτικής άνεσης, καθώς καιτης καλής ποιότητας ε¬ 
σωτερικού αέρα, 

δ) η οικονομία στο κόστος κατασκευής και (αποδοτικής) 
λειτουργίας των εγκαταστάσεων θέρμανσης - κλιματισμού. 

3, Τα περιεχόμενα του ΚΟΧΕΕ ιδίως είναι: 

• Οι όροι και προϋποθέσεις για τον βέλτιστο σχεδίασμά 
των κτιρίων και την θερμική τους προστασία και ο καθορι¬ 
σμός των ορίων θερμικής άνεσης στο εσωτερικό των κτι¬ 
ρίων ανά χρήση κτιρίου και κλιματική περιοχή για όλη την 
διάρκεια του χρόνου. 

• Ανώτατα επιτρεπόμενα όρια κατανάλωσης συμβατι¬ 
κής ενέργειας με βάση τα επιτρεπτά όρια θερμικής άνε¬ 
σης και εναλλαγών του αέρα για κάθε χρήση κτιρίου. 

• Κλιματικές ζώνες για όλη τη χώρα με βάση τις βαθ¬ 
μοημέρες θέρμανσης και ψύξης. 

• Παράμετροι θερμικών απωλειών του κτιρίου, απαιτή¬ 
σεις σε θερμομόνωση του κελύφους, περιορισμός των α¬ 
πωλειών από την ανανέωση του αέρα, μέγιστοι επιτρεπό¬ 
μενοι συντελεστές θερμοπερατότητας. 

• Παράμετροι θερμικών συνεισφορών στα κτίρια - εσω¬ 
τερικά κέρδη σε ετήσια βάση, ηλιακά κέρδη, παθητικά η¬ 
λιακά συστήματα, θερμικό ισοζύγιο κτιρίου, απαιτούμενη 
συμπληρωματική ενέργεια. 

• Παράμετροι για τη φυσική ψύξη του κτιρίου - ηλιο- 
προστασία με βλάστηση και σκίαστρα, φυσικός αερι¬ 
σμός, θερμική μάζα, συστήματα φυσικού δροσισμού. 

• Χαρακτηριστικά των υλικών κατασκευής, θερμικές ι¬ 
διότητες και ιδιότητες απορρόφησης σε υγρασία, εκπο¬ 
μπές ρυπογόνων ουσιών κ.)..π. ως και κριτήρια επιλογής 
υλικών για την προστασία του ανθρώπου και του περι¬ 
βάλλοντος. 

• Υπολογισμοί ενεργειακών αναγκών του κτιρίου και 
τρόπος εκπόνησης ενεργειακής μελέτης για την απόδει¬ 
ξη ότι η απαιτούμενη συμβατική ενέργεια για την εύρυθ¬ 
μη λειτουργία του κτιρίου δεν υπερβαίνει τα μέγιστα ορι¬ 
ζόμενα όρια ενεργειακών καταναλώσεων και ότι ο σχε- 
διασμός του κτιρίου και ο προβλεπόμενος εξοπλισμός 
του συντελούν στη μείωση των ενεργειακών καταναλώ¬ 
σεων από συμβατικές πηγές ενέργειας για τη θέρμανση, 
ψύξη, αερισμό, φωτισμό και παραγωγή ζεστού νερού 
χρήσης. 

• Παράμετροι και κριτήρια για την εκπόνηση μελέτης 
βιοκλιματικού σχεδιασμού του κτιρίου ως συμπληρώμα¬ 
τος της αρχιτεκτονικής μελέτης του κτιρίου και στοιχείου 
της ενεργειακής μελέτης αυτού. 

• Παράμετροι για τη συμπλήρωση της μελέτης Η/Μ ε¬ 
γκαταστάσεων με τη μελέτη εγκατάστασης και ένταξης 
ΕΗΣή/και Φ/Β, εφόσονπροβλέπονται, ως στοιχείου της ε¬ 
νεργειακής μελέτης του κτιρίου. 

• Μέθοδος υπολογισμού απαιτήσεων μελέτης φωτι¬ 
σμού -φυσικού καιτεχνητού- με βάση τη χρήση του κτιρίου. 

• Παραρτήματα - οδηγοί για τη σύνταξη του ΚΟΧΕΕ. 

• Ειδικό έντυπο ΔΕΤΑ όπου αναγράφονται τα αποτελέ¬ 
σματα όλων των υπολογισμών των σχετικών μελετών και 
όπου καταγράφεται ο σχεδιαζόμενος βαθμός ενεργεια¬ 
κής απόδοσης και η ενεργειακή κατηγορία του κτιρίου. 

• Τρόποι διενέργειας περιοδικών ενεργειακών επιθεω¬ 
ρήσεων για όλες τις κατηγορίες κτιρίων εκτός από τις ε- 
νεργειοβόρες επιχειρήσεις. 

• Σύστημα και διαδικασία ενεργειακής πιστοποίησης 
και βαθμονόμησης κτιρίων. 

• Εντυπο - πιστοποιητικό που συμπληρώνεται κατά τις 
περιοδικές ενεργειακές επιθεωρήσεις του άρθρου 7 της 
παρούσας απόφασης, όπου αναγράφονται: Η κατανάλω¬ 
ση ενέργειας για την θέρμανση, ψύξη και ζεστό νερό χρή¬ 
σης του κτιρίου, καθώς και η ισχύς, ο τύπος και το εργο¬ 
στάσιο κατασκευής του λέβητα - καυστήρα - κυκλοφορη- 
τή, της αντλίας θερμότητας, η διατομή της καμινάδας, η 
ύπαρξη ή μη διαφράγματος, η ύπαρξη ή μη συστημάτων 
αυτοματισμού και ελέγχου λειτουργίας των κεντρικών ε¬ 
γκαταστάσεων, τα αποτελέσματα των μετρήσεων καυσα¬ 
ερίων, η ύπαρξη ή μη μόνωσης των σωληνώσειον, ο επι¬ 
τυγχανόμενος βαθμός απόδοσης των εγκαταστάσεων, τα 
ενδεδειγμένα μέτραγιατη βελτίωσητου βαθμού ενεργει¬ 
ακής απόδοσης αυτών. 

4. Μέχριτην έναρξη ισχύοςτου ΚΟΧΕΕ εφαρμόζονται οι 
διατάξεις της κείμενι ις νομοθεσίας. 

Άρθρο 5 

Ενεργειακή πιστοποίηση και ενεργειακή 
βαθμονόμηση κτιρίων. 

1. Καθιερώνονται υποχρεωτικές ενεργειακές επιθεω¬ 
ρήσεις ή έλεγχοι που διενεργούνται από ενεργειακούς ε¬ 
πιθεωρητές ή ελεγκτές με στόχο την πιστοποίηση του 
πραγματοποιουμένου βαθμού ενεργειακής απόδοσης 
των κτιρίων και την ορθότητα της ενεργειακής βαθμονό- 
μησής τους σε σχέση με τα αναγραφόμενα στο Δ.Ε.ΤΑ. 
των κτιρίων. Τα αποτελέσματα της πιστοποίησης ανα¬ 
γράφονται επί του Δ.Ε.ΤΑ του κτιρίου και σφραγίζονται 
συνοδευόμενα με την ημερομηνία διενέργειας του σχετι¬ 
κού ελέγχου. 

2. Οι κύριοι όλωντωνκτιρίωνπουκατασκευάζονταισύμ- 
φωινα με τον ΚΟΧΕΕ υποχρεούνται με ευθύνη τους να με- 
ριμνήσουν για την διενέργεια ενεργειακών επιθεωρήσε¬ 
ων ή ελέγχωντης προηγούμενης παραγράφου, μετά από 
ένα χρόνο από την λειτουργία των κτιρίων και οπωσδήπο¬ 
τε όχι πέραν των δύο ετών από την αποπεράτωσή τους. 

2.1. Εφόσον, μετά τη διενέργεια ενεργειακής επιθεώ¬ 
ρησης πιστοποιείται ότι η πραγματική κατηγορία ενεργει¬ 
ακής απόδοσης του κτιρίου είναι κατώτερη αυτής που α¬ 
ναγράφεται ως σχεδιαζόμενη επί του Δ.Ε.ΤΑ. του κτιρίου, 
οι αναφερόμενοι ως υπεύθυνοι στην παράγραφο 4 του 
άρθρου 17του Ν. 1337/83, όπως ισχύει, υποχρεούνται να 
προβούν στις αναγκαίες επεμβάσεις για τη βελτίωση της 
ενεργειακής απόδοσης του κτιρίου σε βαθμό που αυτή να 
εντάσσεται στην ενεργειακή κατηγορία που προβλέπεται 
από την εγκεκριμένη μελέτη-σχεδιασμό του κτιρίου και α¬ 
ναγράφεται επί του ΔΕΤΑ του κτιρίου, άλλως υπόκεινται 
στις κυρώσεις που προβλέπονται από το άρθρο 17 του ως 
άνω νόμου. 

3. Στα προύφιστάμενατου ΚΟΧΕΕ κτίρια είναι δυνατό οι 
κύριοι των ακινήτων είναι δυνατό να εφαρμόζονΓαι τεχνι¬ 
κές και συστήματα εξοικονόμησης ενέργειας στο κέλυ- 
φος, στις Η/Μ εγκαταστάσεις και στον περιβάλλοντα χώ¬ 
ρο ή να εφαρμόζουν συστήματα ανανεώσιμων πηγών ε¬ 
νέργειας, για την καλύτερη ενεργειακή επίδοση των 
κτιρίων. Στην περίπτωση αυτή μπορεί να δοθούν κίνητρα 


για την εξοικονόμηση ενέργειας, σύμφωνα με τις διατά¬ 
ξεις του άρθρου 6 του ν. 1512/85 και των εκτελεστικών του 
διαταγμάτων. 

3.1. Οι ενεργειακές επιθεωρήσεις και έλεγχοι της παρα¬ 
γράφου 1 δύνανται να διενεργούνται και σε υφιστάμενα 
κτίρια του άρθρου 3 της παρούσας, και πάντως διενερ- 
γούνται υποχρεωτικά με ευθύνη των εχόντων τη νομή ή 
κυριότητα των ακινήτων μέσα σε έξι (6) το πολύ χρόνια α¬ 
πό την ισχύ του ΚΟΧΕΕ, προκειμένου να πιστοποιηθεί ο 
βαθμός ενεργειακής τους απόδοσης και να καταταγούν 
στην αντίστοιχη ενεργειακή κατηγορία, στοιχεία που ανα¬ 
γράφονται επί του Δ. Ε.ΤΑ. του κτιρίου. 

Άρθρο 6 

Περιοδική ενεργειακή επιθεώρηση 
ενεργειοβόρων επιχειρήσεων 

Σε υφιστάμενα κτίρια ή κτιριακά συγκροτήματα επιχει¬ 
ρήσεων που έχουν ιδιαίτερα υψηλές ενεργειακές απαιτή¬ 
σεις, λόγω του μεγέθους και όγκου τους, της λειτουργίας 
ή της χρήσης τους, όπως είναι ορισμένα είδη βιομηχα¬ 
νιών, νοσοκομεία και κλινικές, συγκροτήματα γραφείων, 
εμπορικών κέντρων, μεγάλα ξενοδοχειακά συγκροτήμα¬ 
τα, εκτός των ενεργειακών ελέγχων που διενεργούνται υ¬ 
ποχρεωτικά άπαξ για την πιστοποίηση της ενεργειακής 
τους απόδοσης και την κατάταξή τους σε αντίστοιχη ε¬ 
νεργειακή κατηγορία, διενεργούνται περιοδικές ενεργει¬ 
ακές επιθεωρήσεις σύμφωνα με τον τρόπο και τις προϋ¬ 
ποθέσεις που ορίζονται: 

α) από τον Κ.Ο.Χ.Ε.Ε. 

β) από ειδικές διατάξεις που θεσπίζονται από το Υπουρ¬ 
γείο Ανάπτυξης για τη ρύθμιση του είδους και του μεγέ¬ 
θους των υπόχρεων επιχειρήσεων και του αντικειμένου 
και περιοδικότητας των ενεργειακών επιθεωρήσεων. 

γ) από τον κανονισμό ενεργειακών επιθεωρήσεων που 
θεσπίζεται από το Υπουργείο Ανάπτυξης. 

δ) από άλλες ειδικές διατάξεις. 

Άρθρο 7 

Ενεργειακές επιθεωρήσεις κεντρικών εγκαταστάσεων 

θέρμανσης, ψύξης, παραγωγής ζεστού νερού χρήσης. 

1. Πέραν της υποχρεωτικής ετήσιας συντήρησης του 
συστήματος καυστήρα - λέβητα, όπως προβλέπεται από 
τις κείμενες διατάξεις, διενεργείται υποχρεωτική περιοδι¬ 
κή ενεργειακή επιθεώρηση, με ευθύνη των εχόντων την 
κυριότητα ή τη νομή των ακινήτων ή οριζοντίων ιδιοκτη¬ 
σιών, σε κεντρικές εγκαταστάσεις θέρμανσης ονομαστι¬ 
κής ισχύος μεγαλύτερης των 151<νν, σε κεντρικές εγκατα¬ 
στάσεις ψύξης ισχύος άνω των 8.0 Κνν και σε κεντρικά η¬ 
λιακά ή άλλα συστήματα παραγωγής ζεστού νερού 
χρήσης, με στόχο τη λήψη των αναγκαίων μέτρων βελτίω¬ 
σης του βαθμού της ενεργειακής τους απόδοσης. 

1.1. Μετά το πέρας της περιοδικής αυτής ενεργειακής 
επιθεώρησης πιστοποιείται από τον εκάστοτε αρμόδιο η 
καλή λειτουργία των κεντρικών εγκαταστάσεων και συ¬ 
μπληρώνεται ειδικό έντυπο - πιστοποιητικό, όπου ανα¬ 
γράφονται το σύνολο των ενεργειακών χαρακτηριστικών 
του συστήματος των κεντρικών εγκαταστάσεων. 

1.2. Τα ανωτέρω πιστοποιητικά των συστημάτων κεντρι¬ 
κών εγκαταστάσεων θέρμανσης, ψύξης και ζεστού νερού 
χρήσης κατατίθενται με ευθύνη των εχόντωντη νομή ή κυ¬ 
ριότητα ή τη χρήση ακινήτων, στις κατά τόπους αρμόδιες 
υπηρεσίες Περιβάλλοντος του ΥΠΕΧΩΔΕ ή του Νομού ή 
σε άλλα αρμόδια τοπικά ή περιφερειακά όργανα, εξου¬ 
σιοδοτημένα προς τούτο με απόφαση Υπουργού ΠΕΧΩ- 
ΖλΕ, όπου θα τηρείται σχετικό αρχείο. 

1.3. Οι περιοδικές αυτές ενεργειακες επιθεωρήσεις διε- 

νεργούνται σε τακτά χρονικά διαστήματα, που δεν μπορεί 
να είναι μικρότερα του εξαμήνου ή μεγαλύτερα της 5ε- 
τίας. Το χρονικό αυτό διάστημα καθορίζεται με απόφαση 
του Υπουργού ΠΕΧΩΔΕ, με βάση τα στατιστικά στοιχεία 
που θα προκύψουν από την επεξεργασία των υποβαλλό¬ 
μενων πιστοποιητικών. 

1.4. Τα πρώτα πιστοποιητικά υποβάλλονται στις αρμό¬ 
διες υπηρεσίες το αργότερο μέσα σε ένα (1) χρόνο από 
την ισχύ της παρούσας απόφασης. 

2. Για τη βελτίωση της ενεργειακής απόδοσης κεντρι¬ 
κών εγκαταστάσεων θέρμανσης, ψύξης, αερισμού, πα¬ 
ραγωγής ζεστού νερού και φωτισμού χρησιμοποιούνται 
κατάλληλα συστήματα αυτοματισμού και ελέγχου, ή / 
και εφαρμόζονται τεχνικές και συστήματα εξοικονόμη¬ 
σης ενέργειας, όπως ενδεικτικά αναφέρονται παρακά¬ 
τω: 

α)Συστήματα ρύθμισης και προσαρμογής της λειτουρ¬ 
γίας του λέβητα σε συνθήκες μερικού φορτίου, σε συ¬ 
νάρτηση με τη θερμοκρασία του εξωτερικού περιβάλλο¬ 
ντος, ή τη θερμοκρασιακή διαφορά περιβάλλον χώρος- 
θερμαινόμενος χώρος, που για την περίπτωση μεγάλων 
θερμικών φορτίων μπορεί να γίνεται σε συνδυασμό με 
τρίοδη ή τετράοδη βάνα. 

β) Συστήματα ρύθμισης με θερμοστάτες εσωτερικού 
χώρου σε συνδυασμό με υδροστάτες ελέγχου λειτουρ¬ 
γίας του καυστήρα, ιδιαίτερα έταν πρόκειται για μικρές 
και αυτόνομες εγκαταστάσεις. 

γ) Θερμοστατικοί διακόπτες ανά θερμαντικό σώμα, άνω 
των 800 ΚοαΙ/ά. 

δ) Απλά συστήματα διακοπής λειτουργίας της εγκατά¬ 
στασης θέρμανσης με τη βοήθεια θερμοστάτη εξωτερι¬ 
κού περιβάλλοντος. 

ε) Συστήματα αυτόματου ηλεκτροκίνητου διαφράγμα¬ 
τος στη βάση της καπνοδόχου, εφόσον ο λέβητας δεν δια¬ 
θέτει διάφραγμα διακοπής ελκυσμού. 

στ) Θερμιδομετρητές σε κάθε θερμαντικό σώμα ή το¬ 
ποθέτηση θερμιδομετρητών ιδίου τύπου στα μονοσωλή- 
νια συστήματα θέρμανσης (αυτονομίες). 

ζ) Θερμομόνωση σωληνώσεων και αεραγωγών των δι¬ 
κτύων θέρμανσης, ψύξης, των λεβήτων και καμινάδων. 

η) Αντλίες θερμότητας μηχανικής συμπίεσης και απορ¬ 
ρόφησης. 

θ) Μετατροπή ψυκτών από αερόψυκτους σε υδρόψυ- 
κτους. 

ι) Τεχνικές και συστήματα αυτοματισμού για τον τεχνη¬ 
τό φωτισμό για τη ρύθμιση του χρόνου λειτουργίας και 
της έντασής του σε συνάρτηση με τον υπάρχοντα φυσικό 
φωτισμό. 

ια) Λαμπτήρες φθορισμού ή άλλου τύπου υψηλής ενερ¬ 
γειακής απόδοσης σε αντικατάσταση των λαμπτήρων πυ- 
ρακτώσεως. 

3.1. Για την εξοικονόμηση ενέργειας και την υποκατά¬ 
σταση συμβατικών μορφών ενέργειας είναι δυνατό να 
χρησιμοποιούνται δόκιμα συστήματα που αξιοποιούν α¬ 
νανεώσιμες πηγές ενέργειας (Α.Π.Ε.), όπως την ηλιακή ε¬ 
νέργεια, την ενέργεια από γεωθερμία ή καύση βιομάζας, 
την ενέργεια από ανέμους, υδατοπτώσεις, καθώς και τη 
χρήση άλλων πηγών ενέργειας που είναι φιλικές προς το 
περιβάλλον, όπως ενδεικτικά αναφέρονται: 

α) Ενεργητικά ηλιακά συστήματα παραγωγής ζεστού 
νερού χρήσης ή θέρμανσης. 

β) Φ/Β στοιχεία για τη μετατροπή της ηλιακής ενέργειας 
σε ηλεκτρική. 

γ) Αξιοποίηση της γεωθερμίας υψηλής και χαμηλής εν- 
θαλπίας για θέρμανση, καθώς και για ψύξη με αντλίες 
θερμότητας απορροφητικού τύπου. 


δ) Ανεμογεννήτριες για αξιοποίηση της αιολικής ενέρ¬ 
γειας με τη μετατροπή της σε ηλεκτρική ενέργεια, 
ε) Συστήματα τηλεθέρμανσης, τζάκια καύσης βιομάζας, 
στ) χρήση αέριων καυσίμων όπως το Φυσικό αέριο. 

Άρθρο 8 

Κτίρια Δημόσιου και ευρύτερου Δημόσιου τομέα. 

1. Στα κτίρια του δημόσιου και ευρύτερου δημόσιου το¬ 
μέα επιβάλλεται να γίνουν, με ευθύνη των φορέων που 
στεγάζονται σε αυτά, επεμβάσεις για τη βελτίωση της ε¬ 
νεργειακής τους επίδοσης μέσα σε χρονικό διάστημα 
τεσσάρων (4) χρόνων από την ισχύ της παρούσας από¬ 
φασης. Γ ια την πραγματοποίηση επενδύσεων εξοικονό¬ 
μησης ενέργειας επιτρέπεται η αξιοποίηση της τεχνικής 
της χρηματοδότησης εκ μέρους τρίτων. 

2. Όλοι οι φορείς του δημόσιου και ευρύτερου δημόσι- 
ουτομέα, με αποκλειστική τους ευθύνη, υποχρεούνταισε 
χρονικό διάστημα ενός (1) έτους από την ισχύ της παρού¬ 
σας απόφασης, να προγραμματίσουν και να οργανώσουν 
κεντρικά τη λειτουργία Γραφείου ή Τμήματος Ενεργεια¬ 
κής Διαχείρισης (ΓΕΔ) των κτιρίωνπου χρησιμοποιούν, να 
καθορίσουντοντρόπο και τη διαδικασία στελέχωσής του, 
τις αρμοδιότητες του ΓΕΔ και να ορίσουν ανά κτίριο ενερ¬ 
γειακό υπεύθυνο. 

2.1. Το υπαλληλικό δυναμικό των ΓΕΔ καθορίζεται ανά¬ 
λογα με τις λειτουργικές ανάγκες του συνόλου των κτι- 
ρίωντου φορέα, το συνολικό υπαλληλικό δυναμικό, την ω¬ 
φέλιμη επιφάνεια και όγκο του συνόλου των κτιρίων και 
λοιπά στοιχεία. Ορίζεται ως προϊστάμενος του ΓΕΔ Μη¬ 
χανικός κατηγορίας ΠΕ σχετικής με το αντικείμενο ειδικό¬ 
τητας ή ΤΕ εφόσον δεν υπάρχει αντίστοιχος ΠΕ. Οι αρμο¬ 
διότητες του εν λόγω Γραφείου ή Τμήματος είναι ενδει¬ 
κτικά οι παρακάτω: 

α) Συλλογή στοιχείων για την κατανάλωση ηλεκτρικού 
ρεύματος (σε Κννά και δραχμές), αρχής γενομένης από 
την 1-01-1992. 

β) Τήρηση αρχείου ή τράπεζας δεδομένων για τις ενερ¬ 
γειακές καταναλώσεις και την ενεργειακή συμπεριφορά 
του κτιρίου ή των κτιρίων του φορέα. 

γ) Μέριμνα για τηντακτική ενεργειακή καταγραφή και έ¬ 
λεγχο, ως και την εξαγωγή συγκριτικών συμπερασμάτων. 

δ) Καταγραφή στοιχείων της πραγματοποιημένης 
χρήσης του ή των κτιρίων (χρήση, λειτουργία εγκατα¬ 
στάσεων και συσκευών, επισήμανση προβλημάτων συ¬ 
ντήρησης κ.ά.). Συσχέτιση ενεργειακών καταναλώσε¬ 
ων με τα προβλήματα λειτουργίας κτιρίου ή κτιρίων. 

ε) Χρονικός και Οικονομικός Προγραμματισμός των α¬ 
ναγκαίων επεμβάσεων ορθολογικής χρήσης και εξοικο¬ 
νόμησης ενέργειας, εξασφάλιση πόρων, 
στ) Προγραμματισμός σχετικά με τη διενέργεια ενερ¬ 
γειακών επιθεωρήσεων ή ελέγχων και την εκπόνηση ε¬ 
νεργειακής μελέτης για την καταγραφή της ενεργειακής 
συμπεριφοράς κτιρίου ή κτιρίων. 

ζ) Παρακολούθηση, επίβλεψη έργων συντήρησης ή επι¬ 
σκευών για εξοικονόμηση ενέργειας. 

η) Παρακολούθηση της λειτουργίας των κεντρικών ε¬ 
γκαταστάσεων θέρμανσης - ψύξης. Έλεγχος και ευθύνη 
διενέργειας της περιοδικής συντήρησης των λεβήτων- 
καυστήρων. 

θ) Προϋπολογισμός κόστους αναγκαίων επεμβάσεων ε¬ 
ξοικονόμησης ενέργειας και κατανομή των αναγκαίων δα¬ 
πανών στον ετήσιο προϋπολογισμό των δημοσίων επεν¬ 
δύσεων του φορέα. 

ι) Μέριμνα για την εξασφάλιση απορρόφησης ειδικών 
πιστώσεων κοινοτικής ή εθνικής προέλευσης για εξοικο¬ 
νόμηση ενέργειας. 


10076 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κ) Προώθηση των διαδικασιών για την εφαρμογή συνο¬ 
λικών επεμβάσεων βελτίωσης του βαθμού της ενεργεια¬ 
κής απόδοσης, ιδιαίτερα σε δημόσια κτίρια Υγείας-Περί- 
θαλψης (Νοσοκομεία, Κλινικές, κ.λ.π.) μέσω της Χρημα¬ 
τοδότησης Εκ Μέρους Τρίτων, της χρηματοδοτικής 
Μίσθωσης, ή άλλων χρηματοδοτικών μηχανισμών, που ε¬ 
ξασφαλίζουν τη χρηματοδότηση ανάλογων επενδύσεων 
από το οικονομικό όφελος που προκύπτει λόγω της επι¬ 
τυγχανόμενης εξοικονόμησης ενέργειας. 

λ) Καθορισμός των πρωτογενών πληροφοριών που κρί- 
νονται αναγκαίες να συλλέγονται ανά κτίριο απότον κάθε 
ενεργειακό υπεύθυνο και συγκέντρωση αυτών κεντρικά 
προς επεξεργασία. 

μ) Συντονισμός των αναγκαίων δράσεων και παροχή ο¬ 
δηγιών προς τους ενεργειακούς υπεύθυνους των κτιρίων 
του φορέα. 

2.2. Σε υφιστάμενα κτίρια γραφείων που μισθώνονται α¬ 
πό το Δημόσιο για τη στέγαση υπηρεσιών του και εφόσον 
δεν συναινεί ο ιδιοκτήτης για την εφαρμογή συνολικών ε¬ 
πεμβάσεων, προωθείται η εφαρμογή τουλάχιστον απλών 
τεχνικών και συστημάτων που αποσκοπούν στην ορθολο¬ 
γική χρήση και εξοικονόμηση ενέργειας, όπως ενδεικτικά 
αναφέρονται παρακάτω: 

α) ρύθμιση των θερμοκρασιών εσωτερικού χώρου, ώ¬ 
στε να μη υπερβαίνουν τα όρια που θέτει ο Κ.Ο.Χ.Ε.Ε., 
β) βελτίωση της ενεργειακής απόδοσης των κεντρικών 
εγκαταστάσεων, με κατάλληλη ρύθμιση ή/και χρήση συ¬ 
στημάτων εξοικονόμησης ενέργειας, 
γ) περιορισμός θερμικών απωλειών από το κέλυφος με 
την αεροστεγάνωση των εξωτερικών ανοιγμάτων. 

δ) βελτίωση ή αλλανή των υφισταμένων ηλιοπροστα- 
τευτικώνπετασμάτων ή προσθήκη σκιάστρων, τοποθέτη¬ 
ση ανεμιστήρων οροφής για τον περιορισμό της χρήσης 
των κλιματιστικών, 

ε) χρήση του νυχτερινού αερισμού για τα κτίρια, όπου 
αυτό είναι δυνατό, 

στ) βελτίωση οργάνωση του φωτισμού με τρόπο ώστε 
να μη γίνεται σπατάλη και προγραμματισμός της αντικα¬ 
τάστασης των λαμπτήρων πυρακτώσεως από λαμπτήρες 
φθορισμού ή άλλους υψηλής απόδοσης και μακράς διάρ¬ 
κειας ζωής (λαμπτήρες εξοικονόμησης ενέργειας), 
ζ) διαμόρφωση ευνοϊκού μικροκλίματος στον περιβάλ¬ 
λοντα τα κτίρια χώρο, με ειδική φύτευση και κατάλληλες 
διαμορφώσεις. 

2.3. Σε κτίρια γραφείων που ιδιοκτησιακά ανήκουν στο 
Δημόσιο, εφαρμόζονται οπωσδήποτε οι αναγκαίες επεμ¬ 
βάσεις βελτίωσης του βαθμού ενεργειακής απόδοσης, 
που προκύπτουν από ενεργειακή επιθεώρηση ή έλεγχο 
ή/και από ενεργειακή μελέτη και αξιοποιείται η τεχνική 
της χρηματοδότησης εκ μέρους τρίτων. 

2.4. Προτεραιότητα στην εφαρμογή επεμβάσεων εξοικο¬ 
νόμησης ενέργειας έχουν κτίρια του ευρύτερου δημόσιου 
τομέα που είναι ενεργειοβόρα, είτελόγωτων ιδιαίτερων λει¬ 
τουργικών αναγκών τους είτε λόγω της χρήσης τους, όπως 
είναι τα νοσοκομεία, τα ξενοδοχεία, τα αθλητικά κέντρα, οι 
στρατώνες, τα σωφρονιστήρια, καθώς και κτίρια που λόγω 
της χρήσης τους συμβάλλουν στην εκπαίδευση νέων και 
στην ευαισθητοποίηση του κοινού, όπως είναι τα σχολικά 
κτίρια, τα εν γένει εκπαιδευτήρια, ερευνητικά κέντρα, κ.λ.π. 

3. Οι Τεχνικές υπηρεσίες του Δημοσίου που έχουν στην 
ευθύνη τους τη μελέτη, δημοπράτηση και επίβλεψη κατα¬ 
σκευής νέων κτιρίων για τη στέγαση υπηρεσιών υπουρ¬ 
γείων, οργανισμών, δημοτικών κτιρίων, νοσοκομείων, κτι¬ 
ρίων υγείας - περίθαλψης, κτιρίων εκπαίδευσης όλων των 
βαθμιδών, αθλητικών εγκαταστάσεων, στρατώνων, σω¬ 
φρονιστικών κτιρίων, ή άλλων κοινωφελών κτιρίων, καθώς 


και αυτές που συντάσσουν ανάλογες προδιαγραφές, υ- 
ποχρεούνται να αναπροσαρμόσουν εντός ενός έτους α¬ 
πό την ισχύ του ΚΟΧΕΕ τις προδιαγραφές τους αλλά και 
τις διαδικασίες ανάθεσης και δημοπράτησης. 

4. Σε όλα τα υφιστάμενα κτίρια υγείας - περίθαλψης, που 
ανήκουν ιδιοκτησιακά στον ευρύτερο δημόσιο τομέα, με 
προτεραιότητα στα Νοσοκομεία, που είναι από τα πλέον ε¬ 
νεργειοβόρα κτίρια, επιβάλλεται, με ευθύνη του φορέα 
στου οποίου τη διαδικασία υπάγονται, οπρογραμματισμός 
και η προώθηση εφαρμογής συνολικών μέτρων ορθολογι¬ 
κής χρήσης, διαχείρισης και εξοικονόμησης ενέργειας, τό¬ 
σο για τις κεντρικές εγκαταστάσεις θέρμανσης, ψύξης, αε¬ 
ρισμού, φωτισμού, ζεστού νερού χρήσης, όσο και γιατο κέ¬ 
λυφος των κτιρίων, με στόχο τον περιορισμό της 
κατανάλωσης ενέργειας, συνεξετάζοντας και την οικονο¬ 
μικά αποδοτική δυνατότητα της υποκατάστασης συμβατι¬ 
κών πηγών ενέργειας από ανανεώσιμες πηγές ενέργειας. 
Εξετάζεται, κατάπροτεραιότητα. η δυνατότητα χρήσης κε¬ 
ντρικών ενεργητικών ηλιακών συστημάτων για την παρα¬ 
γωγή του ζεστού νερού χρήσης και η συμπαραγωγή ηλε¬ 
κτρισμού - θερμότητας με χρήση φυσικού αερίου. 

5. Για την πραγματοποίηση επενδύσεων ενεργειακής α¬ 
πόδοσης μέσω της τεχνικής της χρηματοδότησης εκ μέ¬ 
ρους τρίτων που προβλέπεται στην παράγραφο 1, προ¬ 
κηρύσσεται εκδήλωση ενδιαφέροντος, όπου τίθενται σα¬ 
φείς προδιαγραφές τόσο ως προς την εξειδίκευση και 
εμπειρία, τα απαιτούμενα προσόντα της εταιρείας, τοντε- 
χνολογικό εξοπλισμό της, όσο και ως προς τον τρόπο και 
τους όρους αποπληρωμήςτης αναγκαίας επένδυσης, μέ¬ 
σω της επιτυγχανόμενης εξοικονόμησης ενέργειας, στα 
πλαίσια των κειμένων διατάξεων. 

5.1. Οι εταιρείες που αναλαμβάνουν επενδύσεις βελ¬ 
τίωσης της ενεργειακής απόδοσης με το μηχανισμό της 
χρηματοδότησης από τρίτους, συνάπτουν με το Δημό¬ 
σιο ειδικές συμβάσεις, όπου περιγράφεται επακριβώς 
το αντικείμενο των εργασιών, ο χαρακτήρας των επεμ¬ 
βάσεων, το είδος και ο τρόπος εφαρμογής των τεχνικών 
και συστημάτων εξοικονόμησης ενέργειας, το συνολικό 
κόστος των εργασιών και του εξοπλισμού με αναλυτικό 
προϋπολογισμό, το ποσοστό της αναμενόμενης εξοικο¬ 
νόμησης ενέργειας και άλλες αναγκαίες λεπτομέρειες, 
καθώς και ο χρόνος αποπληρωμής των επενδύσεων που 
θα εξασφαλίζεται από την επιτυγχανόμενη εξοικονόμη¬ 
ση ενέργειας. Οι εταιρείες αυτές έχουν την ευθύνη της 
διενέργειας των αναγκαίων ενεργειακών ελέγχων και 
μετρήσεων για την ενεργειακή καταγραφή της κατάστα¬ 
σης των κτιρίων και την ευθύνη του π ρογραμματισμού 
και της εφαρμογής των πλέον απαραίτητων και ενδε- 
δειγμένων τεχνικών και συστημάτων εξοικονόμησης ε¬ 
νέργειας. 

Άρθρο 9 

Ενημέρωση Επιτροπής Ευρωπαϊκών Κοινοτήτων 

1. Κάθε δύο (2) χρόνια από την έναρξη ισχύος της πα¬ 
ρούσας απόφασης, η αρμόδια υπηρεσία του Υπουργεί¬ 
ου Περιβάλλοντος, Χωροταξίας και Δημοσίων Έργων υ¬ 
ποβάλλει προς την Επιτροπή Ευρωπαϊκών Κοινοτήτων 
έκθεση για τα σχέδια δράσης, τα προγράμματα και εν 
γένει την επιλεγείσα δέσμη μέτρων για την εφαρμογή 
της παρούσας απόφασης. Επιπλέον, με αίτημα της Επι¬ 
τροπής Ευρωπαϊκών Κοινοτήτων, η αρμόδια ως άνω υ¬ 
πηρεσία προβαίνει σε αιτιολόγηση του περιεχομένου 
τωνπροαναφερθέντων μέτρων, λαμβάνοντας υπόψη τις 
δυνητικές βελτιώσεις της ενεργειακής απόδοσης, της 
σχέσης κόστους/αποτελεσματικότητας, της τεχνικής 
σκοπιμότητας και των περιβαλλοντικών επιπτώσεων. 

1.1. Επίσης υποβάλλεται έκθεση σχετικά με την απο- 
τελεσματικότητα των μέτρων που έχουν ληφθεί για τη 
βελτίωση της ενεργειακής απόδοσης των κτιρίων. Ανα¬ 
κοινώνονται στην εν λόγω Επιτροπή οι διατάξεις εθνικού 
δικαίου και άλλα μέτρα ή προγράμματα που θεσπίζονται 
στον τομέα των κτιρίων και που συνεισφέρουν στον πε¬ 
ριορισμό των εκπομπών διοξειδίου του άνθρακα. 

2. Το Υπουργείο Περιβάλλο\ΓΓος, Χωροταξίας και Δημο¬ 
σίων Έργων συνεργάζεται με το Υπουργείο Ανάπτυξης 
και άλλους συναρμόδιους φορείς για τη συλλογή όλων 
των στοιχείων της παραγράφου 1 και συντονίζει τις διαδι¬ 
κασίες ελέγχου εφαρμογής και παρακολούθησης του 
βαθμού και τρόπου διείσδυσης των μέτρων που επιβάλ¬ 
λονται με την παρούσα απόφαση. 

3. Την ευθύνη του ελέγχου και παρακολούθησης της 
εφαρμογής του συνόλου των ρυθμίσεων και μέτρων 
που θεσπίζονται με την παρούσα απόφαση, την κατα¬ 
γραφή της περιβαλλοντικής και ενεργειακής συμπερι¬ 
φοράς των κτιρίων και των οικιστικών συνόλων της χώ¬ 
ρας έχει το Γραφείο Ενεργειακής Διαχείρισης του 
Υπουργείου Περιβάλλοντος, Χωροταξίας και Δημοσίων 
Έργων που συστήνεται με απόφαση Υπουργού, το ο¬ 
ποίο εισηγείται αρμοδίως για τη λήψη συμπληρωματι¬ 
κών μέτρων καιτην προώθηση θεσμικών και άλλων ρυθ¬ 
μίσεων. 

Άρθρο 10 

1. Η ισχύς των διατάξεων της παρούσας απόφασης αρ¬ 
χίζει από η δημοσίευσή της στην Εφημερίδα της Κυβερ- 
νήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιουλίου 1998 
ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΣΤΑΥΡΟΣ ΜΠΕΝΟΣ ΓΙΑΝΝΟΣ ΠΑΠΑΝΤΩΝΙΟΥ 


ποποιήθηκε με το αριθμ. 174/29.8.1963 όμοιο, ως και το α- 
ριθμ. 464/19.9.1996 συμφωνητικό αναβίωση της ως άνω 
εταιρείας. 

6. Την από 27.4.1998 καταγγελία του πληρεξούσιου δι¬ 
κηγόρου της ΟΈ. με την επωνυμία «ΛΥΚΕΙΟ Ο ΚΟΡΑΗΣ» 
με την οποία λύεται η εταιρεία αυτή και τίθεται υπό εκκα¬ 
θάριση. 

7. Το αριθμ. 2868/26.5.1998 πιστοποιητικό του πρωτο¬ 
δικείου Ηρακλείου Κρήτης, το οποίο πιστοποιεί ότι η ως ά¬ 
νω εταιρεία κατηγγέλθη εξώδικα. 

8. Τις αριθμ. 1354/10.6.1998, 2318/2.6.98 αιτήσεις της 
υπό εκκαθάριση ΟΈ. με την επωνυμία «ΛΥΚΕΙΟ Ο 
ΚΟΡΑΗΣ Ο.Ε.» με έδρα το Ηράκλειο Κρήτης, νομίμως εκ¬ 
προσωπούμενης από τους εκκαθαριστές Εύα Λασηθιω- 
τάκη συζ. Αλ. Μακατούνη και Άνν - Μαρή Δημοπούλου με 
την οποία ζητείται η κατάργηση του Νηπιαγωγείου, Δη¬ 
μοτικού, Γυμνασίου και Λυκείου. 

9. Τα πρακτικά συζητήσεως εταίρων του ΛΥΚΕΙΟΥ «Ο 
ΚΟΡΑΗΣ» της 24.3.1998. 

10. Την αριθμ. ΠΕΦ. 17.1/2728/28.7.97 απόφαση ανανέ¬ 
ωσης ίδρυσης των ως άνω ισοτίμων σχολείων. 

11. Το αριθμ. 1576/21.7.98 έγγραφο του Νομικού Συμ¬ 
βούλου. 

12. Την αριθμ. ΣΤ5/33/9.10.1996 απόφαση μεταβίβασης 
αρμοδιοτήτων στον Υφυπουργό του ΥΠΕΠΘ (ΦΕΚ 
937/τ.Β'/14.10.1996), αποφασίζουμε: 

Αίρουμε από το σχολικό έτος 1998-99 τις άδειες ίδρυ¬ 
σης και λειτουργίας των ιδιωτικών σχολείων της ομόρ- 
ρυθμης εταιρείας με την επωνυμία «ΛΥΚΕΙΟΝ Ο ΚΟΡΑΗΣ 
ΟΈ.» νηπιαγωγείου, δημοτικού, γυμνασίου και λυκείου, 
τα οποία ήταν αναγνωρισμένα ως ισότιμα προς τα δημό¬ 
σια σχολεία πρωτοβάθμιας και δευτεροβάθμιας εκπαί¬ 
δευσης και λειτουργούσαν στην περιοχή του Δήμου Ηρα¬ 
κλείου Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 1998 


ΥΦΥΠ, ΠΕΡΙΒΑΛ. ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣ. ΕΡΓΩΝ 

ΒΑΣΏ ΠΑΠΑΝΔΡΕΟΥ ΘΕΟΔΩΡΟΣ ΚΟΛΙΟΠΑΝΟΣ 

- * - 

Αριθ. Δ5 /502 7, 5 104 (2) 

Άρση άδειας ίδρυσης των ισοτίμων προς τα Δημόσια Σχο¬ 
λεία, Ιδιωτικών Σχολείων: Νηπιαγωγείου, Δημοτικού, 
Γυμνασίου και Λυκείου της Ο. Ε. «ΛΥΚΕΙΟ Ο ΚΟΡΑΗΣ». 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 682/77 (ΦΕΚ 244/τ.Α'/77) «Περί 
Ιδιωτικών Σχολείων Γενικής Εκπαίδευσης και Σχολικών 
Οικοτροφε.ων» σε συνδυασμό με τις διατάξεις του Α.Ν, 
2545/1940 ;ΦΕΚ287/'τ.Α71940) περί Ιδιωτικών Σχολείων. 

2. Το αριθμ. 164/1.12.1905 διάταγμα με το οποίο χορη¬ 
γήθηκε άδεια ίδρυσης Ιδιωτικού Σχολείου στον Ιωάννη 
Περδικαρη, με την επωνυμία «Ο ΚΟΡΑΗΣ». 

3. Το από 25.5.1912 Β.Δ. (ΦΕΚ 160Τ.Α7Ί912) με το ο¬ 
ποίο αναγνωρίσθηκε ως ισότιμο προς τα Δημόσια Σχολεία 
το Ιδιωτικό Σχολείο που λειτουργούσε στο Ηράκλειο Κρή¬ 
της με την ανωτέρω> επωνυμία. 

4. Το Ν.Δ. 382/1959 με το οποίο επαναφέρεται η ισοτι¬ 
μία του ανωτέρω Ιδι ωτικού Σχολείου προς τα Δημόσια. 

5. Το αριθμ. 153/10.10 1960 ιδιωτικό συμφωνητικό σύ¬ 
στασης ΟΈ. με τον τίτλο «ΛΥΚΕΙΟ Ο ΚΟΡΑΗΣ» των κλη¬ 
ρονόμων Ιωάννη και Αικατερίνης Περδικάρη. όπως τρο¬ 


Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 

-♦- 

Αριθ. 5140 (3) 

Προσαύξηση ναύλου επιβατών και οχημάτων στην τοπι¬ 
κή γραμμή Χίου - Οινουσσών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 178 παρ. 2 του ΝΔ 187/73 
(ΦΕΚ261/Α/73) περί «Κώδικα Δημοσίου Ναυτικού δικαίου». 

2. Το Ν. 2503/97 (ΦΕΚ 107/Α/30.5.1997) «Διοίκηση, ορ¬ 
γάνωση, στελέχωσητης Περιφέρειας κ.λπ.». 

3. Την αριθμ. 1483/29.10.1997 (ΦΕΚ 1010/Β/14.11.1997) 
απόφαση του Γενικού Γραμματέα Περιφέρειας Βορείου 
Αιγαίου «Γιατη μεταβίβαση δικαιώματος υπογραφής στη 
Διευθύντρια της Διεύθυνσης Τοπικής Αυτοδιοίκησης και 
Διοίκησης Νομού Χίου. 

4. Την αριθμ. 1321.1Α/01/96/28.5.96, απόφαση 
ΥΕΝ/ΔΘΣ-20 «Περί καθορισμού ναύλων επιβατών ακτο¬ 
πλοΐας». 

5. ΤηνΩΠ: 121346/05-98 Διαταγή ΥΕΝ/ΔΘΣ-20. 

6. Την με αριθμ. Πρωτ. 1321 1/11/94/25.11.94 Δ/γή 
ΥΕΝ/ΔΘΣ-20, για στρογγυλοποίηση μικτών ναύλων επι¬ 
βατών και οχημάτων σε τοπικές γραμμές. 

7. Την με αριθ. Πρωτ 13546/18.3.1998 εγκύκλιο Ν.Α.Τ., 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


Προσαυξάνουμε το ναύλο επιβατών και οχημάτων της το¬ 
πικής γραμμής ΧΙΟΥ - ΟΙΝΟΥΣΣΩΝ κατά 3,3% που διαμορ¬ 
φώνεται μετά τη στρογγυλοποίησή του ως ακολούθως: 

1. ΝΑΥΛΟΣ ΕΠΙΒΑΤΩΝ 

Αρχικός Μικτός 

Καθαοός Τελικός 

Ναύλος Λ/Τ5% Ν.Α.Τ.6,5% ΦΠΑ6% Ναύλος 


660 


33 


43 44 780 

ΣΤΡΟΓΓΥΛΟΠΟΙΗΣΗ: 800 


2. ΝΑΥΛΟΣ ΟΧΗΜΑΤΩΝ 
α) Ιδιωτικής χρήσεως Επιβατηγό 
Αρχικός Νέος Ναύλος 

Καθαρός (αυξημ.. ,κος 

Ναύλος κπτή33 % Λ/Τ5% Ν.Α.Τ.6,5% ΦΠΑ13% Ναύλος 

- Τ - -——— -“Τ 77Τ Λ Λ Ο 'Χ ςβ'Τ 


2.753 2.844 

β) Τρίκυκλα 
1.194 1.233 

γ) Δίκυκλα 
597 617 

δ) Ημιφορτηγά 
5.044 5.210 


142 185 412 3.583 

ΣΤΡΟΓΓΥΛΟΠΟΙΗΣΗ: 3.600 

62 80 179 1-554 

ΣΤΡΟΓΓΥΛΟΠΟΙΗΣΗ: 1.600 

31 40 89 777 

ΣΤΡΟΓΓΥΛΟΠΟΙΗΣΗ: 800 


258 


336 749 6.512 

ΣΤΡΟΓΓΥΛΟΠΟΙΗΣΗ: 6.500 


3. ΜΗΧΑΝΗΜΑΤΑ , , , 

α) Μηχανήματα των οποίωντο βάρος ανατρεχον μέτρο 
είναι μέχρι ένα τόνο ο καθαρός ναύλος είναι διπλάσιος 
του ημιφορτηγού ήτοι: 

10.086 10.419 521 677 1.510 13 127 

ΣΤΡΟΓΓΥΛΟΠΟΙΗΣΗ: 13.100 

β) Μηχανήματα των οποίωντο βάρος ανάτρέχον μέτρο 
είναι μέχρι τρεις τόννους,ο καθαρός ναύλος είναι τριπλά¬ 
σιος του ημιφορτηγού ήτοι: 

15 128 15 884 754 ί .032 2.257 19.967 

ΣΤΡΟΓΓΥΛΟΠΟΙΗΣΗ: 20.000 

γ) Μηχανή ματα των οποίων το βάρος ανά τρέχον μέτρο 
είναι μεγαλύτερο των τριών τόννων,ο καθαρός ναύλος εί¬ 
ναι εξαπλάσιος του ημιφορτηγού ήτοι: 

30 257 31.255 1.563 2.032 4.530 39.380 

ΣΤΡΟΓΓΥΛΟΠΟΙΗΣΗ: 39.400 

Στην παρούσα δρομολογιακή γραμμή ισχύουν οι αντίστοι¬ 
χες διατάξεις εκπτώσεων ή δωρεάν μεταφοράς που ισχύουν 
για τις κύριες και δευτερεύουσες δρομολογιακές γραμμές. 
Η απόφαση αυτή ισχύει από 1 Ιουνίου 1998 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 15 Ιουλίου 1998 

Με εντολή Γεν. Γραμ. Περιφέρειας 
Η Διευθύντρια 
ΒΑΣΙΛΙΚΗ ΜΠΑΛΑΣΚΑ 


Αοιθ.5141 , 

Καθορισμός ναυλολογίου εμπορευμάτων στην τοπική 
γραμμή Χίου - Οινουσσών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 178 παρ. 2 του ΝΔ 187/73 
(ΦΕΚ261/Α/73) περί «Κώδικα Δημοσίου Ναυτικού δικαίου». 

2. Το Ν. 2503/97 (ΦΕΚ 107/Α/30.5.1997) «Διοίκηση, ορ¬ 
γάνωση, στελέχωση της Περιφέρειας κ.λπ.». 

3. Την αριθμ. 1483/29.10.1997 (ΦΕΚ 1010/Β/14.11.1997) 
απόφαση του Γ ενικού Γ ραμματέα Περιφέρειας Βορείου 


Αιγαίου «Για μεταβίβαση δικαιώματος υπογραφής στη Δι¬ 
ευθύντρια της Διεύθυνσης Τοπικής Αυτοδιοίκησης και Δι¬ 
οίκησης Νομού Χίου. 

4. Την αριθμ. 1321.2Β/01/98/12.5.98, αποφασίζουμε: 
Καθορίζουμετο ναυλολόγιο εμπορευμάτων της τοπικής 
γραμμής ΧΙΟΥ - ΟΙΝΟΥΣΣΩΝ και αντιστρόφως ως εξής: 

ΠΡΟΪΟΝΤΑ ΝΑΥΛΟΣ 1998 

01. Τελλάρα φρούτων/Σακκούλες 200 δρχ. έκαστο 

02 .Καρπούζια - Πεπόνια (χύμα) 07 δρχ. το κιλό 

03.Κρέας σε σακκούλες μεγάλες 268 δρχ. έκαστο 
04.Κιβώτιο εμφιαλωμένων υδάτων 200 δρχ. έκαστο 
05.Χαρτοκιβώτιο με γαριδάκια κ.λπ. 133 δρχ. έκαστο 

06.Κάσα κατεψυγμένων κρεάτων 200 δρχ. έκαστη 

07 .Χαρτοκιβώτιο κανονικού μεγέθους 200 δρχ. έκαστο 
08.Σακκιά μικρά. 200 δρχ. έκαστο 

09.Σακκιά μεγάλα. 268 δρχ. έκαστο 

ΙΟ.Σακκιάτσιμέντο. 268 δρχ. έκαστο 

11 .Πλίνθοι μεγάλοι. 41 δρχ. έκαστος 

12 . Πλίνθοι μικροί. 20 δρχ. έκαστος 

13. Κεραμίδες. 14 δρχ. έκαστη 

14 . Τούβλαμονά. 06 δρχ. έκαστο 

Ιδ.Τούβλα διπλά. 12 δρχ. έκαστο 

16. Σίδερα - μπετόβεργες. 07 δρχ. το κιλό 

17. Πλάκες - πεζοδρομίου. 160 δρχ. έκαστη 

18. Πλακάκια μεγάλα πακέτο. 220 δρχ. έκαστο 

19. Πλακάκια μικρά πακέτο. 133 δρχ. έκαστο 

20. Πύρινες σακκί 133 δρχ. έκαστο 

21 .Κάσα μικρών αναψυκτικών 173 δρχ. έκαστη 

22. Κάσα μεγάλων αναψυκτικών 200 δρχ. έκαστη 

23. Ξυλεία 5.348 δρχ. το Μ3 

24. Τεπόζιτα νερού. 2.005 δρχ.ανάτόνο 

25 . Ψυγεία/Κουζίνες/Πλυντήρια 1.070 δρχ. έκαστο 

26. Τ.ν. μεγάλες. 268 δρχ. έκαστη 

27. Ψυγεία μεγάλα και καταψύκτες 2.005 δρχ. έκαστο 

28 . Καυσόξυλα. 06 δρχ. έκαστο 

29. Δοχεία κανονικού μεγέθους. 200 δρχ. έκαστο 

30 . Βαρέλια κενά. 401 δρχ. έκαστο 

31 . Βαρέλιά γεμάτα. Ί -070 δρχ. έκαστο 

32.0ικοσκευές έπιπλα. 2.673 δρχ. έκαστο 

33. Ψαροτροφές. 133 δρχ. το σακκί 

34 . Ηλεκτρικά Παιχνίδια. 1.338 δρχ. έκαστο 

35. Ποδοσφαιράκια. 2.005 δρχ. έκαστο 

36. Ψαροκασέλες κενές. 133 δρχ. έκαστη 

37 . Ψαροκασέλες με ψάρια. 401 δρχ. έκαστη 

Η απόφαση αυτή ισχύει από τη δημοσίευσή της στην 

Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 15 Ιουλίου 1998 

Με εντολή Γεν. Γραμ. Περιφέρειας 
Η Διευθύντρια 
ΒΑΣΙΛΙΚΗ ΜΠΑΛΑΣΚΑ 


ΔΙΟΡΘΩΣΕΙΣ ΣΦΑΛΜΑΤΩΝ 

(δ) 

Στη Φ 56156/ 11912/98 απόφαση του Υφυπουργού 
Εσωτερικών Δημ. Διοικ. και Αποκέντρωσης της οποίας η 
περίληψη δημοσιεύθηκε στο Φ.Ε.Κ. 736/17.7.1998 (τεύ¬ 
χος Β'), συμπληρώνεται το παραλειφθέν: Εγκρίνεται η αλ¬ 
λαγή του επωνύμου της από «ΑΓΓΟΥΡΙΤΣΕΒΑ» σε 
«ΑΓΓΟΥΡΙΔΟΥ». 

(Από το Υπ. Εσωτ. Δημ. Δ/σης και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



